นายกรัฐมนตรี เปิดกิจกรรมถนนคนเดิน หรือ Walking Street  ส่งเสริมการท่องเที่ยวและสนับสนุนผู้ค้าอาหารริมทางที่ถนนสีลม
นายกรัฐมนตรี เปิดกิจกรรมถนนคนเดิน หรือ Walking Street ส่งเสริมการท่องเที่ยวและสนับสนุนผู้ค้าอาหารริมทางที่ถนนสีลมพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม  เปิดโครงการนําร่องถนนคนเดิน (Walking Street) ในพื้นที่กรุงเทพมหานคร ที่ถนนสีลม ภายใต้แนวคิด “เดิน กิน ชิม เที่ยว walking street @ Silom” โดยกิจกรรมนี้กรุงเทพมหานครจัดขึ้น เพื่อส่งเสริมดึงดูดนักท่องเที่ยว รวมทั้งกระตุ้นการจับจ่ายใช้สอยในพื้นที่ โดยสนับสนุน street food เป็นจุดเด่นด้านการท่องเที่ยวของกรุงเทพมหานคร เป็นไปตามนโยบายของรัฐบาลที่ต้องการช่วยเหลือประชาชนผู้มีรายได้น้อยให้มีพื้นที่ค้าขายและให้ประชาชนได้จับจ่ายซื้อสินค้าที่มีคุณภาพและราคาประหยัด ทั้งนี้ประชาชนส่วนใหญ่ให้ความสนใจและชื่นชอบการจัดงาน เห็นว่าเป็นงานที่ดี โดยเฉพาะที่ถนนสีลม เป็นอีกหนึ่งพื้นที่เศรษฐกิจที่มีนักท่องเที่ยวเป็นจำนวนมาก การจัดงานตรั้งนี้ช่วยสร้างงาน สร้างรายได้และมาที่เดียวได้สินค้ากลับบ้านอย่างหลากหลายภายในงานได้จัดกิจกรรมออกเป็น 6 โซน อาทิ ถนนสายศิลป์ จัดแสดงงานศิลปะ การขับร้องเพลงประสานเสียง ถนนต้องชิม ได้จัดร้านอาหาร street food ที่มีชื่อเสียง ร้านอาหารโบราณที่มีอายุเก่สแก่กว่า 100 ปี ร้านอาหารที่หาทานได้ยาก ขณะที่การรักษาความปลอดภัย มีเจ้าหน้าที่ประจำจุดเพื่ออำนวยความสะดวก รวมทั้งติดตั้งเครื่องสแกนตรวจตราบุคคลที่ผ่านเข้าออกอย่างเข้มงวด พร้อมปิดการจราจรถนนสีลมตั้งแต่บริเวณแยกศาลาแดงถึงแยกนราธิวาส ซึ่งจะเปิดการจราจรให้ใช้สัญจรตามปกติในเวลา 24.00 น.